# Tyla King

Tyla King (jaiotza abizena: Nathan-Wong; Auckland, Zeelanda Berria, 1994ko uztailaren 1a), Zeelanda Berriko Zazpiko errugbiko ordezkari profesionala da, hiru aldiz dominadun olinpikoa. Zilarrezko domina lortu zuen Rio de Janeiroko 2016ko Udako Olinpiar Jokoetan, eta, urrezkoa irabazi zuen Tokioko 2020ko Udako Olinpiar Jokoetan eta Parisko 2024ko Udako Olinpiar Jokoetan.
2015 eta 2019an, Zeelanda Berriko Zazpiko urteko-jokalari izendatu zuten. Lynfield Collegera joan zenean hasi zen errugbian jokatzen. Ngσpuhi tribukoa da, baina baita txinatar eta europar jatorrikoa ere. 2012. eta 2013. urteetan, urteko emakume-kirolari Maori Junior saria irabazi zuen, eta sari berako finalista izan zen 2014. urtean.
Nathan-Wong, 2016ko Udako Olinpiar Jokoetarako, zazpiko emakume-talderako aukeratu zuten.
2018an, Nathan-Wongek eta bere taldeak irabazi zituzten, bai Australiako Gold Coast-en egindako Commonwealth 2018ko Jokoak, bai Seven Munduko Errugbi Kopa San Frantziskon (AEB).
2019an, Nathan-Wong Munduko Zazpiko errugbiko taldeko jokalari izendatu zuten, eta, denboraldia, txapelketako entsegu-ostikolari nagusi gisa amaitu zuen. Super Rugby Aupiki txapelketaren inaugurazio-lehiaketan, parte hartu zuen Bluesekin (Aucklandeko taldea).

## Olinpiar Jokoak

2016ko Udako Olinpiar Jokoetan, Rio de Janeiro, Brasil, zilarrezko domina irabazi zuen Zeelanda Berriko Zazpiko errugbi selekzioarekin, Australiaren atzetik (urrezkoa) eta Kanadakoaren aurretik sailkatuz.
2020ko Udako Olinpiar Jokoetan, Tokio 2020an (Tokio), berriz, urrezko domina irabaziko du Zazpiko errugbi modalitatean, Zeelanda Berriko taldearekin, Frantziako taldearen (zilarrezkoa) eta Fijikoaren (brontzezkoa) aurretik sailkatuz. Hauek osatuko dute Zeelanda Berriko taldea: Michaela Blyde, Kelly Brazier, Gayle Broughton, Theresa Fitzpatrick, Stacey Fluhler Sarah Hirini, Shiray Kaka, Tyla Nathan-Wong, Risi Pouri-Lane, Alena Saili, Ruby Tui eta Portia Woodman-ek.
2024ko Udako Olinpiar Jokoetan berriro ere irabazi zuen urrezko domina, emakumezkoen txapelketan Kanada (zilarra) garaitu ostean. Hirugarren taldea AEB (brontzezkoa) izan zen. Hauexek osatu zuten Zeelanda Berriko taldea: Michaela Blyde, Jazmin Felix-Hotham, Sarah Hirini, Tyla King, Jorja Miller, Manaia Nuku, Mahina Paul, Risi Pouri-Lane, Alena Saili, Theresa Fitzpatrick, Stacey Waaka, Portia Woodman, Tysha Ikenasio, Tenika Willison eta Kelsey Teneti.

## Emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Zazpiko-errugbia emakumeak. |
| 2020 | Tokio Japonia | 01 ! | Zazpiko-errugbia emakumeak. |
| 2024 | Paris Frantzia | 01 ! | Zazpiko-errugbia emakumeak. |

## Gainerako lorpenak

Commonwealth Jokoak :
| Urtea | Lekua | Domina |
| 2018 | Gold Coast Australia | 01 ! |
Zazpiko errugbi Mundu Kopa :
| Urtea | Lekua | Domina |
| 2013 | Mosku Errusia | 01 ! |
| 2018 | San Frantzisko AEB | 01 ! |

## Erreferentziak

* ↑ Smith, Simon. (14 January 2016). «Nathan-Wong gives it her all» Stuff.co.nz.
* ↑ «Rugbygirl – Tyla Nathan-Wong» www.rugbygirl.co.nz.
* ↑ Mentjox, Lauren. (2010-04-27). «Talented Tyla has a touch of class» The New Zealand Herald ISSN 1170-0777..
* ↑ Te Kāea. (30 November 2013). «2013 Māori Sports Awards winners list» maoritelevision.com.
* ↑ Day, Wikitōria. (18 November 2014). «Womens Rugby Sevens player Tyla Nathan-Wong finalist for Te Tamāhine-a-Papatūānuku award» maoritelevision.com.
* ↑ «New Zealand sevens squads named for Olympics» All Blacks.com 3 July 2016.
* ↑ worldrugby.org. «World Rugby Sevens Players of the Year 2019 nominees announced» www.world.rugby.
* ↑ «Black Ferns Sevens star joins Blues' Super Rugby Aupiki squad» allblacks.com 2021-12-06.
* ↑ «Tyla Nathan-Wong» olympedia.org 2022-02-19an. begiratua(Ingelesez)
* ↑ «Tyla Nathan-Wong» Olympics.com 2022-02-19an begiratua (Gaztelaniaz)
* ↑ "Zazpiko-errugbia, emakumeak, emaitzak 2016" olympedia.org (Ingelesez)
* ↑ "Zazpiko-errugbia, emakumeak, emaitzak 2020" olympedia.org (Ingelesez)

## Kanpo estekak

* Black Ferms profila
* Tyla Nathan-Wong World Rugby Women's Sevens Series-en
* Tyla Nathan-Wong Olympics at Sports-Reference.com-en (artxibatua)
* Datuak: Q26209341
* Multimedia: Tyla Nathan-Wong / Q26209341